ming030890/wiki-yue-high-quality huggingface dataset:
雙魚

雙魚座，西洋星座之一。
雙魚河，香港一河。
雙魚 (香港)，香港一地。
吉祥雙魚圖
太極雙魚圖
雙面膠紙

雙面膠紙係種膠紙，特點係兩面都有黐力。用法係先將膠紙貼落其中一邊嘅物件，再將膠紙面頭嘅膠膜拉起，最後將另一邊嘅物件壓落膠紙度。
金庾信

金庾信（韓文：김유신 ；626年—681年7月），係個韓國高代王朝新羅將軍。武烈王同文武王嘅補佐將軍。韓國新羅國高代諸國統一之功，死後王爵追贈「興武王」。通稱韓國人嘅「興武大王」（흥무대왕），「將軍」（장군）。660年文武王俾百濟征服。663年唐軍出征敗百濟，，協功高句麗，668年征服高句麗，韓國統一。
金律喜

金律喜，係大韓民國嘅一個女藝人同埋歌手。
金志洙

金志洙，係大韓民國嘅一個男藝人同埋演員。
金德代克

金德代克（荷蘭文：Kinderdijk）係荷蘭西部南荷蘭省嘅一個村莊，部分屬於新萊克蘭，部分屬於阿爾布拉瑟丹，距鹿特丹東面15公里。
金德代克坐落喺萊克河同諾德河交匯處，為咗排水，1740年建立咗一個由19座風車組成嘅系統。呢組舊風車係荷蘭最大嘅系統。
如今，金德代克風車群成為咗荷蘭最知名嘅景點之一，於1997年列入聯合國科教文組織世界文化遺產名錄。
金志妍

金志妍，係大韓民國嘅一個女藝人同埋歌手。
金廷娥

金廷娥，係大韓民國嘅一個女藝人同埋歌手。
金彩彬

金彩彬，係大韓民國嘅一個女藝人同埋演員。
金志文

金志文（粵拼：gam1 zi3 man4；簡化字：金志文；韓文：김지문／金志文 Kim Ji-mun；1982年7月12號—）係中國大陸嘅歌手同作曲人，吉林延邊人，朝鮮族人。

演藝經歷
佢喺吉林藝術學院畢業，2002年開始音樂創作，2005年去北京發展，2007年開始陸續出版過三張專輯，反應一般。
2006年，簽約北京豐峰尚文化傳播有限公司、擔任電影《愛的是你》（田壯壯監制）音樂制作人，重演唱電影主題曲《愛的是你》。
2007年，2月14號出席第6節亞冬會閉幕式演唱會主題曲《亞洲之星》，4月22號受邀參加《大學生音樂節》啟動儀式嘅表演嘉賓、《國際漢語節》主題曲制作、電視劇《北魏皇太後》音樂制作，8月發行首張個人專輯《兄弟小文》，主打歌《左眼皮跳跳》曾喺網上好受歡迎，雖然歌紅人唔紅，但被選做閆妮同立威廉主演嘅電視劇《張小五的春天》入面嘅片尾曲。11月30號大連同迪克牛仔同台演出。
2008年，1月12號參加《百度娛樂沸點》頒獎典禮，參加《中國音樂流行榜》開榜儀式，8月22號為楊海彪《今生今世在一起》編配錄制和聲。
2009年，3月6號由EQ唱片制作發行第2張個人專輯《愛比不愛更寂寞》，5月30號快樂女聲騰訊網絡直通區評委，7月23號《開心制片人》校內網拍攝，8月18號《歡樂中國行》湖北恩施站，7月31號受邀參加遼寧省新民市第10屆荷花節開幕式晚會重演唱歌曲《左眼皮跳跳》，10月同丁於等人共同創作11屆全運會主題曲《相親相愛》。
2010年，5月27號發行第3張個人專輯《圖門江一號》。2011年11月30號參加MIO時尚女鞋2012年新品發布會，現場演唱《左眼皮跳跳》等歌曲。
2012年，8月3號喺《中國好聲音》嘅舞台上，金志文曾經嘅一首《為愛癡狂》令大家記住咗呢個哭得好緊要，笑起嚟好可愛嘅男仔，9月14號《中國好聲音》演唱歌曲《走四方》，9月14號《中國好聲音導師考核大結局》演唱《沒那麼簡單》。
2012年，帶埋歌手朱娜，一齊演繹悲傷情歌《怎麼唱情歌》，10月首次出現由崔永元主持嘅談話節目《謝天謝地你來啦》嘅錄製現場，10月尾喺江蘇昆山出席2012 WCG中國總決賽，重演唱歌曲《空城》，11月帶埋好友歌手湯曉菲一起發佈咗2人首次合作嘅對唱情歌《肩上蝶》，12月帶老婆金蘭一同出演《明星實習生》番外篇3集。
2012年8月3號，喺浙江衛視主辦嘅第一季中國好聲音節目入面，以一曲劉若英嘅經典《為愛癡狂》，飽含深情、現場飆淚，重同現場女友求婚成功，感動全場，成功進入楊坤組重最終以第1名身份代表楊坤組出戰決賽，攞咗第一季中國好聲音第4名，從此成名。2002年，開始進行音樂創作，2003年踏入編曲行列，2005年新浪網OPPO網絡歌曲排行榜以《放手》獲季冠軍、新浪網全國校園歌曲徵集活動《理想》獲優秀獎 。喺2013年1月湖南衛視為歌手陳　明改編喺《我是歌手》第一季將要演唱嘅歌曲《等你愛我》《當我想你的時候》《情人的眼淚》《心痛的感覺》《日不落》《新不了情》，6月加入恒大音樂有限公司，12月3號發行第4張專輯《夢想·家》。
2015年尾，參加由芒果TV舉辦嘅《我是歌手誰來踢館》，成功攞到終極踢館歌手嘅名額，將喺2016年以終極踢館歌手身份參加《我是歌手》第四季，係繼歌手關喆之後，第2位上《我是歌手》舞台嘅《中國好聲音》學員。
2016年3月，加盟湖南衛視《我是歌手》第四季、為終極踢館歌手，喺第三輪踢館賽憑住《往事只能回味》一曲以第六名踢館失敗，之後喺突圍賽演唱《美酒加咖啡》以第七名突圍失敗。同年10月，以「哎呀你是從哪冒出來的九號」身份參加江蘇衛視《蒙面唱將猜猜猜》節目錄製。

《我是歌手》第四季
2016年3月，加盟湖南衛視《我是歌手》第四季、為終極踢館歌手，喺第三輪踢館賽憑住《往事只能回味》以第六名踢館失敗，之後喺突圍賽演唱《美酒加咖啡》以第七名突圍失敗。
金志民

金志民係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
長孫無忌

長孫無忌（594年—659年），字輔機，河南洛陽人。係唐初嘅宰相、外戚，唐太宗長孫皇后嘅亞哥。亦係凌煙閣二十四功臣之首。佢喺太宗、高宗時代做司空、司徒同埋太尉，封趙國公。
長安名勝群

（越南文：Quần thể danh thắng Tràng An／群體名勝長安）喺越南寧平省，係世界遺產，包括華閭舊都、拜頂寺同三谷—碧洞。
長安巴士總站

長安巴士總站係香港青衣北嘅一個巴士總站，喺長發邨同埋長安邨一期，喺1987年因九龍巴士44M線搬入嚟而正式開幕。呢個巴士總站係成個青衣區最多巴士線途經嘅總站，有20條巴士線同埋四條小巴線經呢道或者喺道做總站，係成個青衣區之冠。由於呢個巴士總站好近長發邨、長安邨、青宏苑、青逸軒、青泰苑、灝景灣等多個屋苑，所以用呢個巴士總站嘅乘客好多，有啲路線嘅主要客源都係嚟自呢個站。

設計
長安巴士總站有七個巴士月台，以及小巴同埋的士月台各一個，方便乘客揀唔同路線。而九巴為咗方便乘客上車，去同一個地區嘅巴士線會編去同一個巴士月台，例如路線41M、42M、43B和同埋243M都係去荃灣，所以佢哋都係停喺同一個月台。
長安

長安，全名長安城，係中國古都，位置係而家嘅西安，由西漢開始做過好多皇朝嘅京師，直到唐代之後就再唔係皇城。
長安做國都期間，有兩次曾經改過名，新朝叫佢做常安，隋朝叫佢做大興。
霜月28號

霜月28號（法文：28 Frimaire），亦叫松露日（法文：Truffe），係法國共和曆入面每年嘅第88日，離年尾重有277日（閏年278日）。
霜月29號

霜月29號（法文：29 Frimaire），亦叫橄欖日（法文：Olive），係法國共和曆入面每年嘅第89日，離年尾重有276日（閏年277日）。
霜月30號

霜月30號（法文：30 Frimaire），亦叫鏟日（法文：Pelle），係法國共和曆入面每年嘅第90日，離年尾重有275日（閏年276日）。
霜月27號

霜月27號（法文：27 Frimaire），亦叫水松木日（法文：Liège），係法國共和曆入面每年嘅第87日，離年尾重有278日（閏年279日）。
霜月23號

霜月23號（法文：23 Frimaire），亦叫蘆葦日（法文：Roseau），係法國共和曆入面每年嘅第83日，離年尾重有282日（閏年283日）。
霜月2號

霜月2號（法文：2 Frimaire），亦叫蕓薹日（法文：Turneps），係法國共和曆入面每年嘅第62日，離年尾重有303日（閏年304日）。
霜月26號

霜月26號（法文：26 Frimaire），亦叫松仁日（法文：Pignon），係法國共和曆入面每年嘅第86日，離年尾重有279日（閏年280日）。
霜月25號

霜月25號（法文：25 Frimaire），亦叫蟋蟀日（法文：Grillon），係法國共和曆入面每年嘅第85日，離年尾重有280日（閏年281日）。
霜月3號

霜月3號（法文：3 Frimaire），亦叫菊苣日（法文：Chicorée），係法國共和曆入面每年嘅第63日，離年尾重有302日（閏年303日）。
霜月24號

霜月24號（法文：24 Frimaire），亦叫酸模日（法文：Oseille），係法國共和曆入面每年嘅第84日，離年尾重有281日（閏年282日）。
陳馮富珍

陳馮富珍（Margaret Chan，1947年—）係香港政府衞生署前署長，世界衞生組織前總幹事。

事跡
馮富珍1947年喺香港出世，祖籍廣東順德勒流。1966年，何東中學畢業後，入讀羅富國教育學院，修讀家政學。之後，同眼科醫生陳志雄結婚，冠夫姓，為陳馮富珍。1970年赴加拿大安大略，報讀西安大略大學課程。1973年獲該校文學士學位。1977年獲醫學學士學位。1978至2003年喺香港政府任職。
2006年7月25號，中華人民共和國宣佈推舉陳馮富珍做世界衞生組織總幹事。喺同一年11月6號，世界衞生組織執委會將陳馮富珍列入總幹事最後候選人（總共有五個）名單入面。11月8號，世界衞生組織宣佈推舉佢做總幹事，而呢個決定喺11月9號獲得世界衞生大會通過。
陳馮富珍嘅任期由2007年1月4號去到2012年，任期係五年半，佢係世界衞生組織成立58年以嚟第一位擔任總幹事嘅中國人。其後連任一次，做到2017年6月30號，由譚德塞接任。

選舉經歷
喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。
陳鳳玲

陳鳳玲（英文名：Felicia Chin，1984年10月24號－），前稱陳靚瑄。新加坡出世，係新加坡女演員，新傳媒七公主之一，而家係新傳媒旗下嘅經紀合約女藝人。
陳香梅

陳香梅（粵拼：can4 hoeng1 mui4；英文：Anna Chennault；1923年6月23號—2018年3月30號）係美國華裔嘅政治人，美國志願援華航空隊（飛虎隊）指揮官陳納德將軍嘅遺孀、共和黨派人士，祖籍廣東南海，喺中華民國北平出世。識講粵語。
1944年，陳去咗中華民國中央社昆明分社做外語記者，成咗中央社第一位女記者，呢年仲喺嶺南大學攞埋文學士（主修中文）學位。
1947年，陳同陳納德拉埋天窗。
二戰結束後，佢同陳納德一齊喺美國定居，做咗「中國遊說團」（China Lobby）嘅領軍人物，試過極力游說華府支持蔣介石喺臺灣成立反共政府。1963年俾嗰時總統約翰甘迺迪邀請，成為第一位入白宮做嘢嘅華人。期間亦攞到國際學士院終身榮譽院士同埋做過美國國際合作委員會主席、世界和平大會榮譽主席等席位。
1992年以來，陳香梅試過連續幾年來廣州參加教師節活動同捐助慰問金，仲邀請過廣州市教師代表團到美國、加拿大等地考察。佢喺廣州等12個城市設立埋陳香梅教育基金會，有廣州教育基金會理事、廣州真光中學名譽校長等銜頭。
2018年3月30號，佢因中風出現嘅併發症，喺美國華盛頓特區過身，享壽94歲。
金茂大廈

金茂大廈係中國上海一座摩天大廈，嚮陸家嘴金融貿易區世紀大道88號，高420.5米，88層，係上海第3高嘅摩天大廈。
維基同享有多媒體嘅嘢：
金茂大廈（類）
喺開放街圖（Open Street Map）嘅金茂大廈地圖。
金華

金華喺中國浙江中部，家下係地級市，叫金華市，係中華人民共和國國務院公佈嘅國家級歷史名城。金華係神仙黃大仙嘅鄉下。金華火腿係金華市出名嘅特產。
金菇

金菇係種食得嘅菇，一束束長形，色水淺黃，煮熟後依然爽口。
開卷八分鐘

開卷八分鐘係鳳凰衛視嘅一檔讀書電視節目，由梁文道主持，每期節目會介紹一本書。
首播時間：周一至周五 17:05-17:15
重播時間：周二至周六 00:25-00:35
播出頻道：鳳凰衛視中文台
開台、收台

而家由於電視同收音機質量越嚟越好，加上入咗數碼電視、廣播時代，而且好多時24個鐘都有節目睇或收聽，所以家下電視台或廣播站好少有開台同收台現象；而有啲頻道即使24個鐘都有節目睇或收聽亦都有開台現象。

開台
開台喺好多國家嘅電視台同頻道、廣播站都有。一般嚟講，佢哋都係從測色板或鴉雀無聲嘅廣播入面開始轉入有節目嗰時嘅現象。開台之後，第一個畫面會係會彈出自己嘅電視台台徽或口號、當日播出嘅節目表、「歡迎收睇」字幕、晨曲、國歌，跟住第一個節目多數都係同早晨新聞有關，亦有時係早上啲節目騷。一般嚟講，電視台或廣播站喺後半夜搞設備維護或檢修之後即刻開台，且大多數都揀喺05:00～07:00範圍內開始當日新嘅節目。但亦有例外，有啲規模比較細嘅電視台或廣播站都會揀黃朝百晏時段開台，亦有啲超細兼冇商業化啲電視台或頻道或廣播站會揀喺晏晝到挨晚差唔多點蠟燭嗰時開始有新嘅節目。

收台
收台喺好多國家嘅電視站同廣播站都有。一般嚟講，佢哋都係從當日節目播嗮之後開始轉入測色板、彩條信號或鴉雀無聲嘅廣播現象。多數電視台喺當日最尾播出嘅節目播嗮之後，播控系統會彈出自己嘅電視台台徽或口號、國歌、結束曲、帶「再見」或「晚安」或「多謝收睇」或「全部結束」或「當日節目播映完畢」字幕啲拜拜圖無耐變成測色板或彩條信號，之後發射站會自動切斷信號，期間電視台會利用冇節目時段嚟搞設備維護或檢修。亦有啲電視台喺當日最尾播出嘅節目播嗮之後，會彈出第二日嘅節目表或國歌，再入拜拜圖，最後到測色板或彩條信號。電視台喺發射站切斷咗信號之後，喺模擬電視會長時間見到雪花，重聽到好長兼大聲嘅雜音；喺數碼電視會變成黑屏畫面，喇叭會鴉雀無聲嘅情況；若果喺網上信號或衛星信號或電視信號轉換盒，效果同數碼信號一樣，但會多樣錯誤信息出嚟。喺廣播站，當日最尾播出嘅節目播嗮之後，主播會宣佈當日節目已經播嗮嘅消息，之後廣播變成鴉雀無聲狀態。
一般嚟講，電視台喺當日最後一個節目都係啲好低收視率嘅電影、劇集、娛樂資訊節目、電視騷、資訊型廣告、簡單嘅天氣預報、新聞簡報、第二日嘅節目表八樣是旦一個為主，播完之後掛埋拜拜畫面就收台；而廣播站同電視台啲手法差唔多，當日最後一個節目都係啲資訊型廣告、講故、天氣預報、新聞簡報、音樂五樣是旦一個為主。大多數嚟講，啲電視台或廣播站都揀喺23:00～02:00範圍內收台，亦有少部份電視台會提早到22:30或推遲到03:30～04:00收台都有，直到05:00～07:00時段先至有新嘅節目播出。雖然大多數電視台都有限制播出時間範圍，但大型嘅電視站多數會揀一個禮拜或一個月固定一個時間收台，亦有啲凈揀除禮拜六、日之外啲工作日去收台維護；而細型嘅電視台或廣播站會每日收台一次，亦有啲超細兼冇商業化啲電視台或頻道或廣播站會出現每日至少收台1～2次嘅機會都有。不過網上電視或部份國家級嘅大型電視台或廣播站都係24個鐘播出，好少甚至冇機會見到收台。
家下好多電視台喺收咗台之後，都唔再喺光纜或衛星入面傳輸信號，而係傳輸隻測色板或靜態相。
開前不圓唇元音

開前不圓唇元音（英文：open front unrounded vowel）係元音一種，屬開同前嘅元音。
閉前不圓唇元音用 IPA 寫係 [a]，想像粵拼：aa1。
開化天皇

開化天皇（前208年—前98年），係傳說日本第9代天皇，前158年到前98年在位。
開嚟見我

《開嚟見我》（Mega Showdown）係香港奇妙電視製作嘅時事評論節目，2019年1月7號到2020年6月30號喺香港開電視首播。節目由黃永同許楨主持，2019年10月開始加入兩位嘉賓主持李臻同梁凱寧。

特輯
《開嚟見我·追蹤逃犯》（Mega Showdown - Fugitive Offenders Ordinance Special）係用逃犯條例修訂草案做主題嘅特輯，由2019年5月19號到6月9號逢禮拜日19:30－20:30喺香港開電視首播。
《開嚟見我周末版》（Mega Showdown - Weekend Special），由許楨主持，由2020年5月30號到8月1號逢禮拜六09:00－09:30喺香港開電視首播。
開化

開化係中國浙江衢州一個縣，總面積2225平方公里，人口34萬。
霧月5號

霧月5號（法文：5 Brumaire），亦叫鵝日（法文：Oie），係法國共和曆入面每年嘅第35日，離年尾重有330日（閏年331日）。
霧月30號

霧月30號（法文：30 Brumaire），亦叫磟碡日（法文：Rouleau），係法國共和曆入面每年嘅第60日，離年尾重有305日（閏年306日）。
霧月4號

霧月4號（法文：4 Brumaire），亦叫紅菜頭日（法文：Betterave），係法國共和曆入面每年嘅第34日，離年尾重有331日（閏年332日）。
霧月7號

霧月7號（法文：7 Brumaire），亦叫無花果日（法文：Figue），係法國共和曆入面每年嘅第37日，離年尾重有328日（閏年329日）。
霧月9號

霧月9號（法文：9 Brumaire），亦叫花楸日（法文：Alisier），係法國共和曆入面每年嘅第39日，離年尾重有326日（閏年327日）。
霧月政變

霧月政變係結束法國大革命嘅一場政變，由西哀士同拿破崙、富歇同塔列朗策畫。西哀士同拿破崙結盟，一齊策畫政變，喺共和8年嘅霧月18∼19日（1799年11月9∼10日）推動政變，迫督政辭職，解散立法議會成員，組成執政府。
政變後由西哀士、拿破崙、杜科（Pierre-Roger Ducos）做臨時執政，西哀士重整咗個新憲法，但係畀拿破崙整爛。
霧月3號

霧月3號（法文：3 Brumaire），亦叫梨日（法文：Poire），係法國共和曆入面每年嘅第33日，離年尾重有332日（閏年333日）。
霧月6號

霧月6號（法文：6 Brumaire），亦叫天芥菜日（法文：Héliotrope），係法國共和曆入面每年嘅第36日，離年尾重有329日（閏年330日）。
霧月2號

霧月2號（法文：2 Brumaire），亦叫西芹日（法文：Céleri），係法國共和曆入面每年嘅第32日，離年尾重有333日（閏年334日）。
霧月8號

霧月8號（法文：8 Brumaire），亦叫鴉蔥日（法文：Scorsonère），係法國共和曆入面每年嘅第38日，離年尾重有327日（閏年328日）。
隱棘躄魚

隱棘躄魚（學名：Histiophryne cryptacanthus）係躄魚科薄躄魚屬嘅其中一個種。
隱藏的歌手

《隱藏的歌手》（粵拼：jan2 cong4 dik1 go1 sau2；英文：Talented Singer）係由上海娛樂、北京文藝、廣州綜合同深圳都市呢4個頻道聯合一齊整嘅真人騷節目，主辦方屬上海廣播電視台屬下嘅節目製作團隊——幻維數碼，廣告部版權係頻道所屬4台廣告部一齊搞。2015年10月18號開始喺上海娛樂頻道、北京文藝頻道、廣州綜合頻道、深圳都市頻道、杭州生活頻道、吉林綜藝文化頻道、福建都市時尚頻道、武漢文體頻道、濟南影視頻道、蘇州社會經濟頻道、陝西公共文藝頻道、遼寧北方頻道、重慶時尚頻道播出，同年12月27號播嗮。
2015年10月開始中國東方衛視推出節目《隱藏的歌手》，佢節目進行方式同原版就嚟一樣，但韓國JTBC電視台早已同中國浙江衛視簽訂版權合約，因此JTBC對中國東方衛視抄襲旗下節目《Hidden Singer》，將採取行動。
2016年3月開始中國浙江衛視播出官方授權節目《誰是大歌神》。

收視率
節目自開播以嚟，攞到較高嘅收視同口碑，愛奇藝網絡點擊量過咗1000萬，並喺網上引發「全民猜歌手」嘅熱議。

爭議
2015年10月，韓國JTBC電視台向中華人民共和國國家廣播電影電視總局相關單位出公函，指《隱藏的歌手》侵犯《隱藏歌手》嘅著作權，節目無論喺名、設計、模式、內容、進行方式等所有方面同韓國版節目就嚟完全一樣。但JTBC電視台早喺中國同浙江衛視簽訂版權合約，因此JTBC對中國東方衛視抄襲旗下節目《隱藏的歌手》，將採取行動。
不過上海廣播電視台方面回應話，《隱藏的歌手》節目設置同韓國節目完全唔同，無論從節目嘅內核、模式、流程定喺註冊商標層面都係原創，冇侵權。

同《誰是大歌神》嘅差別
喺《隱藏的歌手》第一輪至第三輪嘅最高票數者，係代表最唔似原唱嘅模仿歌手。
隱門

《隱門》（英文：Secret Door）係香港無綫電視製作嘅時裝懸疑電視劇，由陳展鵬、黃智雯同湯洛雯領銜主演，並由吳岱融、劉佩玥、阮浩棕、盧宛茵、魯振順、黃子恆同張國強聯合演出，編審翁善瑩，監製王心慰。
呢套劇喺2021月11月18號舉行開鏡兼造型記者會，喺同年12月21號舉行拜神儀式。
2022年2月7號，呢套劇嘅劇組有一個外判女道具工作人員確診新冠肺炎，劇組所有演員同工作人員都已經做咗快速測試，結果全部係陰性。監製王心慰話由2月9號起停拍外景，停到幾時要睇返疫情同確診數字。
2022年2月22號，女主角黃智雯上大陸拍電視劇《隱娘》，會喺6月返嚟香港後補拍剩低嘅戲份。
2022年2月24號，因為電視城多人確診新冠肺炎，TVB宣布由即日起到2月28號暫停所有劇集拍攝。3月1號，TVB宣布所有劇集拍攝會繼續暫停。4月27號劇組復工。6月1號，黃智雯返到香港補拍剩低嘅戲分。6月16號廠景煞青，6月29號全劇煞青。

故事大綱
莊子喬（陳展鵬飾）同張心月（黃智雯飾）係兒時朋友，因為佢哋爸爸犯咗法，佢哋走上截然唔同嘅道路。月喺爸爸入獄之後改名換姓，希望重過新生，就算結婚生女，都絕口唔提自己嘅過去。喬就當爸爸做反面教材，發誓唔會重蹈上一代嘅覆轍，選擇咗保險調查員呢個職業。
兩個人好耐無見，因為一份一千萬嘅人壽保險而重遇。月嘅老公殷昊然（黃子恆飾）意外死咗，然喺幾個月之前增加保額，而意外發生前又知道咗月嘅身世，令喬懷疑呢單唔係一單意外……然嘅媽媽亦懷疑月，所以搵女警楊忻曉（湯洛雯飾）幫手，曉揭發月同喬嘅身世，原來曉係當年案件嘅其中一個受害者。呢個時候，另一單死亡事件發生……
錯誤雖然發生，但只要搵到隱門，就一定有出路。
隱柱蘭屬

隱柱蘭屬（學名：Cryptostylis）係蘭科下嘅一個屬。呢個屬約莫有廿種，分佈喺大洋洲同埋熱帶亞洲。
隱生代

隱生代係冥古宙入面第一個代，響45.6億年到41.5億年之前，即係響原生代之前。
地質時代
隱閉式字幕

隱閉式字幕（粵拼：jan2 bai3 sik1 zi6 mok6；英文：closed captions 或者 closed subtitles）係指閂得嘅字幕。呢種字幕同影像分開:4，所以可以閂得；但係咁亦即係呢種字幕要解碼器先顯示到，不過DVD機同現時市面上嘅嘅電視機、媒體播放器等等都通常都已經內置解碼器。
由於隱閉式字幕係同影像分開儲存，同一段片可以整到有唔同語言嘅字幕揀；喺多元文化社會，可以視為尊重用家揀語言嘅權利。
到咗廿一世紀初，好似 YouTube 等嘅平台，都有機制畀用家以外掛隱閉式字幕嘅方式喺影片道落字幕，有啲平台亦都會用語音識別嘗試整字幕出嚟。
隱馬可夫模型

隱馬可夫模型（英文：Hidden Markov Model, HMM）係一種統計模型，攞來建模畀個系統係可以假設有潛在變數符合馬可夫過程嘅，個變數影響住個外顯變數、影響程度亦都需要通過觀察個外顯變數來估返。隱馬可夫模型相當於馬可夫鏈佮潛在變數模型嘅結合，其中啲馬可夫狀態值係啲潛在變數值，而觀察值係啲受狀態值影響嘅外顯變數值。

直白來講，隱馬可夫模型嘅提出係鑑於實際上好難搵到一串聯觀察到嘅值係直接服從到馬可夫鏈噉㤿尖條件嘅，即其中每隻觀察值會按順序衹受佢前續一隻觀察值嘅影響噉。所以，先至假設啲觀察到嘅零散值係另外受某個鬼鼠變數嘅一串狀態值影響、啲反而嚴格遵守返種㤿尖條件嘅、嚟建模。
隱性

隱性遺傳，減筆隱性，係種遺傳學佈局。遺傳基因，係一雙一對。一對之中，可以兩個都同，亦可以兩個都唔同。有時只係一邊，顯現出基因特徵，另一邊就受制，唔會顯現。前者叫顯性，後者叫隱性。
假如父母雙方嘅等位基因，傳畀仔女，都係隱性。隱性特徵先會呈現。譬如，基因型rr就會呈現隱性性狀，而基因型RR同埋Rr就會呈現顯性性狀。
有種解釋話係，因為自要有一份顯性等位基因，就可以表達出足夠嘅蛋白嚟完成相關功能，從而呈現顯性性狀，而當冇晒兩份顯性基因嘅情況之下先會呈現隱性性狀，因為咁樣就冇足夠嘅蛋白嚟完成相關功能。
銀海棗

銀海棗（粵拼：ngan4 hoi2 zou2；學名：Phoenix sylvestris），又叫林刺葵（lam4 ci3 kwai4），係棕櫚科刺葵屬嘅常綠喬木，產地一般喺印度、緬甸同埋中國內地嘅海南島、廣東同廣西等地。

形態
呢樖嘢嘅莖有宿存嘅葉柄響度，而樹葉有3——5m長，灰綠色，而且係好似羽毛噉嘅裂開咗嘅樣。

用途
呢種樹既可以用嚟做觀景樹，又可以用嚟做行道樹。
銀澳路

銀澳路（Ngan O Road）係香港一路，喺新界坑口，地屬將軍澳新市鎮住宅區，駁住昭信路同培成路。全路250米長，係當地出入要道。
銀海

銀海區：中國廣西北海一區。
銀海工業區：中國廣東深圳一工業區。
銀海站：深圳地鐵3號綫（龍崗綫）嘅車站。

類似名
一號銀海：香港九龍大角嘴嘅私人住宅屋苑。
銀灘大道

銀灘大道（粵拼：ngan4 taan1 daai6 dou6）係中國廣西北海嘅西南-東北走向主幹道，橫跨海城區同銀海區，西南邊從金海岸大道開始，一直向東北去到海景大道，成條路似符號「√」樣。

概要
全長16.6km，闊76米，雙向10車道。
銀湖·天峰

銀湖·天峰（英文：Lake Silver，以前叫做Lake W）係由港鐵公司同信和置業合作發展嘅一項地產項目。喺香港沙田區馬鞍山烏溪沙站上面，佢後面係翠擁華庭，佢前面好遠嘅地方係恒基落禾沙項目同埋吐露港。成個項目有370,000平方呎，將喺2009年11月30號起好。銀湖·天峰分為商場同住宅，住宅起喺商場上面。

住宅
住宅項目由7座樓高38至到到46層嘅樓組成，用弧形排列，提供2,169個單位。據發展商講，項目係以大單位為主，2房單位由700平方呎起，重有相連、複式、連天台戶等等特色單位，成個屋苑有超過20款唔同嘅間隔類型。單位樓底高度有成10呎，每戶重起環保露臺，客廳就用落地玻璃。屋苑部份會所將喺港鐵烏溪沙站上面，由兩個駁橋仔連接。
陳志光

陳志光(Gary Chan)，香港親中派政治人物兼體育、演藝、文化及出版界人士，現任環球音樂香港董事總經理暨環球音樂大中華區高級副總裁。

選舉經歷
喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳德森

陳德森（英文：Teddy Chen，1958年4月26號—）係香港電影導演，憑電影《十月圍城》攞到2010年度香港電影金像獎最佳導演。
陳德霖

陳德霖，GBS，SBS，JP（Norman Chan Tak-lam，1954年10月30號—）係前任香港金融管理局總裁（金融管理專員）同埋前任香港特別行政區行政長官辦公室主任。

簡歷
陳德霖中學喺皇仁書院畢業，大學喺香港中文大學社會學系畢業，獲社會科學學士，之後喺1976年加入香港政府政務職系。
1991年，陳德霖出任香港外匯基金管理局副局長（貨幣管理）。1993年香港金融管理局成立嗰陣，陳德霖出任助理總裁，喺1996年晉升為副總裁；佢喺12年任期之內推動咗多項重要嘅金融政策同項目，包括發展香港金融基建、引入人民幣銀行業務到香港，同埋促進亞洲中央銀行區域金融合作。
1998年亞洲金融風暴，佢喺香港政府為咗穩定金融體系而作出嘅入市行動嘅過程之中擔任重要角色。
2005年12月至2007年6月，佢出任渣打銀行亞洲區副主席。2007年7月獲得委任為香港行政長官辦公室主任。2006年，陳德霖創立咗智經研究中心。
2009年7月17號，財政司司長曾俊華公布陳德霖由2009年10月1號開始接替任志剛出任香港金融管理局總裁，合約為期5年。2014年3月20號，政府公布陳德霖續任香港金融管理局總裁，合約為期5年，2014年10月1號生效。
2019年7月25號，財政司司長陳茂波宣佈委任余偉文接替退休嘅陳德霖做香港金融管理局總裁，10月1號生效。
陳德容

陳德容（1974年5月1號—）係台灣演員，祖籍河南葉縣，台北出世，身高166厘米、血型A型、三圍34D、24、35。
陳德容因為飾演瓊瑤嘅《梅花三弄》而走紅。2004年，陳德容去中國大陸發展。
陳德立

陳德立，香港親中派西九新動力、九龍社團聯會政治人物，曾參與2019年香港區議會選舉但係落敗。
陳復禮

陳復禮，BBS（1916年6月21號—2018年9月11號）係香港攝影師，喺中華民國廣東潮安出世。佢曾經創辦《香港攝影畫報》、《香港中國旅遊》等雜誌。

生平
1944年，陳復禮喺越南學習攝影藝術。1955年移居香港，並從事業餘攝影創作。及後，創辦香港中華攝影學會，及創辦《攝影藝術》、《攝影畫報》等攝影雜誌，向公眾推廣攝影藝術。
陳復禮提出「風景攝影要重視中國畫的傳統」及「影畫合璧」等主張，將中國畫嘅風格，融入作品之中。
陳復禮曾經擔任多屆全國政協委員，1996年擔任香港特別行政區第一屆政府推選委員會委員，2007年獲香港特別行政區政府頒授銅紫荊星章。
2014年獲香港藝術發展局頒發「2013香港藝術發展獎」終身成就獎。
陳復禮喺2018年9月11號晚逝世，享年102歲。
非常盜

《非常盜》（英文：Now You See Me）係一套2013年上畫嘅美國懸疑電影，講一班魔術師表演劫富濟貧嘅魔術。套戲由盧域斯羅特希執導，麥克雷法路、謝西艾辛堡、活地夏里遜、艾娜菲舒亞、摩根費曼、狄夫法蘭高、瑪麗蓮洛倫主演。
非建制派

非建制派（英文：Opposition camp），係香港一個政治派系，同建制派相對。

原本意思
非建制派原本係指以民主普選為政綱嘅派系，而親共傳媒就稱之為反對派。派系包括有以下派別：
泛民主派
抗爭派
本土派
自決派
修憲派

非建制派面對嘅挑戰
内文：針對香港泛民主派嘅流料、無綫新聞對香港非建制派嘅唔公平對待同47人案
非建制派一直係佢敵對陣營，包括北京政府、香港政府、建制派同埋佢哋啲支持者嘅攻擊對象，喺立法會亦因為議會制度而差唔多無從發揮。
長久以來，一啲左派人士亦偶然會用漢奸呢個詞語嚟形容部分泛民主派人士（例如：李柱銘、羅冠聰）。而有啲泛民主派人士就會引述中華蘇維埃共和國等歷史，反駁話中國共產黨先係漢奸。
去到2020年中，北京政府未經諮詢或部分香港市民同意，強行訂立中華人民共和國香港特別行政區維護國家安全法，同埋喺2021年通過《全國人民代表大會關於完善香港特別行政區選舉制度的決定（草案）》之後，非建制派就更加冇埞企。喺立法會同區議會，都接連有非建制派被取消議員資格或者因不滿政府對議員嘅決策而辭職，到2021年8月嗰時，成個立法會只係淨返建制派。
而喺議會以外，佢哋亦要面對唔同嘅壓制。因為參與2020年香港立法會選舉民主派初選而被起訴嘅人，更涵蓋（溫和民主派、激進民主派、本土自決派等）成個非建制派嘅政治光譜。

2021年以後
原本嘅非建制派被排除出政制以外之後，喺2021年香港選舉委員會界別分組選舉，有啲媒體將本身被形容為香港中間派嘅新思維狄志遠，形容佢做「非建制派」。不過，BBC嘅中文報導形容佢同泛民主派有一定距離。自此之後，中間派亦被插入「非建制派」派系以內，「非建制派」一詞嘅意思開始同中國八大民主黨派類近。
非常戇男離奇失婚

《非常戇男離奇失婚》（A Serious Man）係一部2009年嘅黑色喜劇電影，由高安兄弟執導、編劇、監製、剪接。主演係米高舒伯。
非常盜2

《非常盜2》（英文：Now You See Me 2）係一套2016年上畫嘅美國懸疑電影，係《非常盜》嘅續集。套戲由朱浩偉執導，麥克雷法路、謝西艾辛堡、活地夏里遜、麗茲卡潘、戴夫法蘭高、丹尼爾域基夫、摩根費曼、米高堅、周杰倫主演。
非常律師禹英禑

《非常律師禹英禑》（英文：Extraordinary Attorney Woo）係韓國ENA喺2022年6月29號到8月18號期間播出嘅水木電視劇，每逢週三、四晚間九點首播，Netflix緊貼韓國喺海外同一日更新。由《浪漫醫生金師傅》系列導演劉仁植同埋電影《證人》嘅編劇文智媛合作打造，朴恩斌、姜泰伍、姜基榮主演。劇情描述擁有天才頭腦但患有自閉症譜系嘅禹英禑，通過解決唔同類型案件，成為一位真正嘅律師，而上演嘅大型律師事務所生存記。
呢齣劇創造咗ENA頻道最高收視紀錄，蟬聯幾個禮拜話題性第一名，被媒體稱作「禹英禑症候群」。結局當週登上Netflix全球收視冠軍，以4億小時嘅總觀看時數，位居嗰陣時非英語電視節目第6名。事關呢齣劇集觸及到疾病、LGBTQ、脫北者與勞工等社會議題，而受到媒體、評論家、法律界同埋醫學界的好評，但亦都引起咗部分發展障礙者家屬嘅憂慮，感情線亦得到正反兩極嘅評價。
朴恩斌飾演自閉症人士嘅演技，得到媒體同觀眾嘅讚賞，並獲得第59屆百想藝術大獎TV部門大賞。姜泰伍、姜基榮等一眾演員，喺播出期間亦都受到好多關注。呢齣劇集除咗入圍10項百想藝術大獎，仲獲得咗評論家選擇協會、亞洲內容大獎、韓國電視劇節、APAN Star Awards等等嘅獎項。製作公司喺2022年8月宣布，預計將會喺2024年推出第2季。
非常食客

《非常食客》（Taste Of Life）係香港電視娛樂製作嘅飲食節目，2018年3月3號到5月12號逢禮拜六23:15-23:45（5月5號同12號改到23:30-00:00）喺ViuTV播，總共10集。主持係陳子豐、黃雪燁（Bon Bon）、郭思（Suey），監製吳繼業，導演何海藍、梁翠影，統籌/撰稿Ari Tong。節目會講為唔同嘉賓嘅特別人生時刻設計餐單。

節目調動
2018年4月14號：由於直播《西班牙甲組足球聯賽 - 巴塞隆拿 對 華倫西亞》，所以暫停播映一集。
非常小特務

《非常小特務》（英文：Spy Kids） 係一部2001年上映嘅美國科幻間諜喜劇電影。而呢部電影係第一部。導演同制片人都係勞勃·安東尼·羅里葛茲。
非平衡熱力學

非平衡熱力學（英文：non-equilibrium thermodynamics）係熱力學嘅一個子領域，專門研究唔係處於熱力學平衡嘅系統，會用熱力學上常用嘅變數嚟表述呢啲系統以及呢啲系統隨時間嘅變化。
顱果草屬

顱果草屬（學名：Craniospermum）係紫草目紫草科嘅一個屬。
風

風係大規模嘅氣體流動現象。喺地球上面，風係由空氣嘅大範圍運動形成嘅。喺外太空，太陽風係氣體或者帶電粒子由太陽到太空嘅流動，而行星風就係星球大氣層嘅輕化學元素經釋氣作用飄散去太空。風通常可以按照空間尺度（英文scale）、速度、力度、肇因、產生區域同埋佢嘅影響來劃分。喺太陽系嘅海王星同埋木星上面，曾經觀測到而家為止喺星球上面產生嘅最強烈嘅風。
郁嘅原因係地面熱得唔勻循。風有大細，有分級。有啲幾十分鐘微風係某地方晒熱咗引起；亦有啲因為太陽熱力整到響地球長吹嘅風。風向受兩種因素影響，一種係南北極同赤道之間溫差，另一種係地球自轉。
氣壓同地球自轉唔同，等空氣流動而產生風。空氣嘅重量造成咗氣壓，唔同地區嘅氣壓因為空氣密度、地形、溫度、經緯度唔同而有所變化，因為噉而產生咗高低氣壓，喺同一個水平面上面，氣流從高壓向低壓運動，就形成風。
氣象學裏面，風有兩個重要嘅元素：風向同埋風速。

季候風
季候風（又叫季風）係週期性嘅風，隨住季節變化，而且盛行風向季節切變達到120度以上。主要發生喺亞洲（東亞地區）、西非畿內亞同埋澳洲北邊沿海地帶。

暴風
根據香港天文台嘅定義，暴風嘅定義係指風力達到蒲福氏風級10級到11級，即係每個鐘頭88到117公里，亦即係每個鐘頭48到63海里或者每秒24到33米嘅風力。低過暴風風力一級嘅，係烈風，而高一級嘅係颶風。

風嘅級別
蒲福氏風級（Beaufort scale或Beaufort wind scale）係英國人法蘭西斯蒲福（Francis Beaufort）喺1805年根據風對地面物體或海面嘅影響程度而定出來嘅風力等級。按照風力強弱，將風力劃分成「0」到「12」，一共13個等級，即係而家世界氣象組織所建議嘅分級。到咗20世紀50年代，因為發展出更完善嘅測風儀器，喺自然界入面可以實際測量出來嘅風力就超過咗12級嘅風力等級好多，於是乎就將風力等級由「0」到「12」級擴展到最高嘅「17」級，亦即係一共18個等級。
蒲福氏風級發明嗰時係一種依靠觀察海面現象嘅分級法。各級數係根據海情或者浪嘅情況來劃分，冇定明相關連嘅風速。
一個區域同另一個區域熱帶旋風風級術語係唔同嘅，所以區域性同全球性亦都唔同‧比較嘅表如下：
顯道

顯道係西夏皇帝李元昊嘅第一個年號，相當於公元1032年到1034年，前後總共3年。
顴骨

顴骨係頭殼其中兩嚿骨，喺塊面左右邊各一嚿，係比較影響面部輪廓嘅骨。
嚮中國面相來講，顴即係權，係權力嘅象徵。顴要觀察顴高、顴低、顴骨大細噉。
顳頂交界點

顳頂交界點（temporoparietal junction）係一個腦區，係顳葉同頂葉嘅交界位。
顳骨

顳骨係頭殼其中兩嚿骨，喺近耳仔位左右邊各一嚿。
顯運巴士

顯運巴士管理有限公司（Hin Wan Bus Management Limited）係香港一間跨境客運公司，用 991 Bus品牌經營。呢間公司主要業務係出租跨境巴士俾香港中旅汽車服務，同埋經營兩條中港跨境客運路線。
呢間公司旗下嘅跨境巴士嘅香港車牌全部都用「991」數字，係呢間公司車隊一大特色。

旗下中國大陸公司
根據中國大陸規定，除獲豁免嘅公司外，所有經營中國大陸客運服務嘅公司唔可以用全外資身份經營。991 Bus 同中國大陸嘅合作伙伴組成以下公司（俗稱「牌頭」）經營跨境巴士服務：
廣東可樂客運有限公司
廣東泛亞客運有限公司
廣東景福客運有限公司
廣東捷威客運有限公司
廣東玖玖壹客運有限公司
廣東顯運旅遊客運有限公司
鹼土金屬

鹼土金屬係元素週期表嘅第二組，即係最外邊嘅電子殼只有兩粒電子，全部都係活潑金屬。
鹼土金屬都係銀白色、比較軟嘅金屬，密度比較細。鹼土金屬響化合物中係以+2嘅氧化態存在。鹼土金屬原子冇咗電子變做陽離子嗰陣，最外層會有8個電子，但鈹離子最外層得2個電子。
鹼土金屬有好好嘅延展性，可以整好多合金，好似鎂鋁合金。
鈹
鹼基對

鹼基對（base pair，bp）係基因組最基本嘅組成單位。
鹼性電芯

鹼性電芯係指用鹼性電解液嘅電芯，多數係用到鋅（正極）同二氧化錳（負極）。鹼性電芯以氫氧化鉀爲電解質，而氫氧化鉀係鹼性，因而叫鹼性電芯。不過氫氧化鉀，並非電芯活躍成份，化學反應來自鋅同二氧化錳。
早年鹼性電芯含水銀，係帶毒，不過如今純度，已不含水銀。

文
鹼性電芯繙自英文Alkaline battery。
鹹鴨蛋

鹹鴨蛋，簡稱鹹蛋，係中國傳統食品。做法係用鹽或者鹽水將鴨蛋醃多日，等鹽滲入隻蛋度，同時索走入面大部分嘅水。好多嘢食會用到鹹鴨蛋，好似月餅同糉。鹹鴨蛋亦可以用來送飯。打開隻蛋時，若果個蛋黃溶溶地油淋淋就叫漏黃，咁嘅鹹蛋係上品。

第啲意思
話人去咗賣鹹鴨蛋，即係話人死咗。
話人醃鹹蛋，即係話人好耐冇沖涼。
鹼性

鹼性係同酸性相對嘅概念，多數條係鹼金屬同鹼土金屬嘅氫氧化物，溶落水可以電離出氫氧根離子同時亦唔產生其他陰離子。鹼性溶液嘅pH值大過7。
鹼水糭

鹼水糭（粵拼：gaan2 seoi2 zung2），亦寫做「梘水粽」，係種糭，用禾稈草或者果樹柴燒成灰整成帶鹼性嘅灰水，然後溝埋糯米，中間可以唔包餡或者包甜餡（譬如紅荳），用竹葉包成糭形，再放落水度煮熟。
鹼水麪

鹼水麪係指各類落咗鹼水整嘅麪，中國拉麪、日本拉麪同竹昇麪都係其中嘅例子。呢類麪色水會比較黃，口感會比較彈牙。
韋奇立

韋奇立（葡文：General Vasco Joaquim Rocha Vieira，1939年8月16號—）係葡萄牙軍官、第127任澳門總督。
韋奇立生於葡萄牙阿爾加維省拉高亞市，年輕時入讀葡國嘅軍事學校，畢業後就讀陸軍學校；1965年前往安哥拉任職，3年後被調返葡國嘅軍事學校出任教授；1969年喺里斯本市政廳工作。
1973年被葡國調去澳門出任葡國國防部陸軍司令部參謀長；翌年出任澳門工務暨交通政務司一職至1975年。擔任司級一職後被召回葡國出任工程學院院長以及國防部陸軍參謀長；1978年至1982年被調往北約擔任葡萄牙最高司令部軍事常駐代表；1986年至出任澳門總督一職前擔任共和國亞速爾群島自治區部長，並喺1987年6月17號升為少將。
韋奇立由1991年4月23號起就任第127任澳門總督至1999年12月19號；亦成為葡屬澳門最後一任總督。韋奇立喺任內曾經九次訪華以及同中華人民共和國密切合作，確保澳門順利交接、完成「三化問題」、喺澳門致力保留葡萄牙文化；喺澳門基建上完成多項大型建設，包括澳門國際機場、澳門文化中心、蓮花大橋等基建設施；之不過，韋奇立任內拒絕設立財政儲備，同佢任內最後階段嘅澳門經濟不景、治安日趨惡化，燒車案、槍擊事件接二連三多次發生，係佢任內嘅失誤。
葡國報章喺澳門主權移交後揭發韋奇立以權謀私撥走澳門發展與合作基金會撥款5000萬港元到佢親自領導嘅歐維治基金會（葡文：Fundação Jorge Álvares）。最後，澳門發展與合作基金會同埋舊澳門基金會被政府解散，另合併成新嘅澳門基金會。另一方面，韋奇立喺2001年3月24號向葡國報章《快報》承認喺任內將懸掛喺澳門總督府內嘅41幅歷任澳門總督肖像油畫複製並將真跡秘密運返葡國，並存放喺葡國首都里斯本嘅澳門科技中心；但只有韋奇立嘅肖像油畫不知所終。
韋家雄

韋家雄（英文：Willie Wai Kar Hung，1965年6月25號—）係香港男演員，而家係無綫電視部頭合約藝員，同埋2015年憑《梟雄》攞萬千星輝頒獎典禮「最佳男配角」獎。
佢係喺近年時任無綫監製方駿釗聯同陳耀全嘅常用演員。

屋企
韋家雄亞哥韋家輝係電影同電視監製，細妹韋嘉華就係ViuTV嘅真人騷節目監製。
韋家雄後生時同前妻奉子成婚，後來性格不合離婚，韋家雄成爲單親亞爸，一手一腳湊大個仔。2012年開始同無綫電視藝員陳嘉嘉拍拖，3年後分手。2018年，佢同任職銀行嘅鄧楚雅Keynes拍拖，同年10月6號喺旺角帝景酒店結婚。

軼事
韋家雄喺1980年代尾喺亞洲電視藝員訓練班出身，1990年代中轉投無綫電視。
韋家雄一度離開幕前，發展LED燈生意，輾轉去到日本設廠，同年發生311海嘯，佢嘅日本拍檔因此身亡，而佢就欠落巨債。
2016年，一名女子喺港鐵車廂聲稱畀一名中年男子偷拍重要部位，韋家雄見兩人起衝突，於是上前阻止，隔起嗰名懷疑偷拍嘅中年漢，並直斥「你影人哋唔啱嘛」。

演出
呢個表唔完整，歡迎加料。
韋士蘭王國

韋士蘭王國係喺加拿大緬尼吐巴嘅布蘭頓建立嘅蚊型國家。2005年為咗拍記錄片而設。
韋家輝

韋家輝（英文：Wai Ka Fai，1962年—）係香港嘅電視、電影製作人。早年喺電視台擔任編劇、導演、監製等職。擅長製作恩怨情仇兼備嘅大型長劇。
1981年加入無綫電視編劇訓練班，參與改編金庸原著神鵰俠侶、鹿鼎記為電視劇。之後升任編審同監製，當中1990年轉到亞洲電視，監製《還看今朝》同《暴雨燃燒》兩劇。1992年回歸無綫。效力無綫期間，創作唔少極受歡迎嘅長篇劇，由佢監製嘅電視劇作品有《義不容情》、《大時代》同《馬場大亨》，其中《義不容情》播出後轟動全港，更羸得兩岸三地同全球華人收視最高劇集；1992年嘅《大時代》更被公認為經典港劇。喺佢監製嘅電視劇當中，由於將劇中每個角色塑造得有血有肉，個性獨特鮮明，因此創作出唔少影響深遠嘅角色，成功捧紅劇中唔少演員。
韋家輝轉戰電影界之後轉向於較冷門題材，1995年首次執導電影，作品為《和平飯店》。之後同杜琪峰合組銀河映像，獨立或聯合杜琪峰執導《一個字頭的誕生》、《孤男寡女》、《瘦身男女》、《大隻佬》等多部創意型電影。獲得香港電影金像獎最佳電影嘅作品。
韋塔島

韋塔島係印尼西南群島最大島，面積2,600平方公里。
韋娜法米加

韋娜法米加（英文：Vera Ann Farmiga，1973年8月6號—）係美國女演員同導演，喺1996年出道。
韋小寶

韋小寶係金庸小說《鹿鼎記》嘅主角，係個虛構人物。
韋小寶有七個老婆，兩個仔同一個女，分別為雙兒、沐劍屏、曾柔、方怡、蘇荃、阿珂、建寧公主，大仔韋虎頭、二仔韋銅錘同三女韋雙雙。
韋小寶係個虛構嘅小說人物，按小說推算，小寶應該比康熙細兩歲，即係順治十三年（1656年）出世，小說故事大約喺康熙二十三年（1684年）左右完，小寶28歲。但係近來有人研究原型應該係清朝康熙時代嘅隆科多，只係隆科多就冇小說嘅韋小寶咁好彩。韋小寶嘅阿媽韋春花係揚州妓院「麗春院」嘅妓女。韋小寶自世喺妓院大，佢為人好賭、鹹濕，鍾意鬧人、呃人、賭錢出貓直頭係家常便飯，不過有江湖義氣。韋小寶唔識字，但喜歡聽人說書，受故仔嘅英雄人物影響，個性幾義氣。
韋小寶唔同嘅身份：
因緣際會入皇宮認識咗康熙皇帝中結為好友，做過假太監、御膳房總管、御前侍衛副總管、都統、撫遠大將軍、通吃伯、通吃侯、鹿鼎公等。
代康熙皇帝到少林寺出家，法號晦明，喺寺中地位僅次方丈晦聰。
天地會青木堂香主。
神龍教白龍使。
韋拉馬

韋拉馬（葡文：Vilamar Damasceno；1946年—1989年10月4號）係巴西結他手、浪漫主義音樂歌手及作曲家。曾經喺塞阿拉州住過廿幾卅年。
韋提

韋提係坦桑尼亞一座城，北奔巴區首府，人口3萬。
韋拉

韋拉（法文：Patrick Vieira，1976年6月23號—）係法國前足球員，位置防守中場，而家係英格蘭球會水晶宮領隊。
韋捷宋琴路

韋捷宋琴路係泰國布吉島布吉鎮外頭（西邊）嘅一條大馬路。靠住去機場嘅車站；條路東頭接住甲米路。
韋斯咸

韋斯咸（英文：West Ham）係英國倫敦東面紐咸嘅一笪地方，最出名嘅就係同名足球會，而伊利沙伯奧林匹克公園其中一忽亦都屬於呢一區。
香港基本法第23條

香港基本法第23條，係香港基本法嘅一條，講及國家安全，包括叛國罪、分裂國家行為、煽動叛亂罪、顛覆國家罪同埋竊取國家機密等等。條文內容指引香港就呢啲方面立法。

史
2003年，香港政府喺香港立法會提出《國家安全條例草案》，條文內容俾人認為侵犯人權，破壞言論自由，激發50萬人參與七一遊行反對，政府收返個草案。
2014年4月15號，中共中央總書記習近平主持召開中國共產黨中央國家安全委員會第一次會議，提出「總體國家安全觀」，強調國家安全嘅重要性。2017年10月召開嘅中共十九大將習近平堅持嘅「總體國家安全觀」寫入《中共黨章》。
2020年，全國人大決定兜過香港立法會，直接頒佈《港區維護國家安全法》。
2023年12月18號，香港行政長官李家超喺北京述職嗰時，親自向中共中央總書記習近平匯報，表示將喺2024年完成基本法23條嘅立法工作。
2024年1月30號，香港政府宣佈會重新啟動《基本法》23條立法工作，目標年內通過草案。
2024年3月8號，針對基本法第23條立法嘅《維護國家安全條例草案》正式刊憲，同埋喺當日亦正式喺立法會入面進行首讀同審。同月19號，《維護國家安全條例草案》二讀、三讀同日通過，23條喺同月23號刊憲生效。

條文原文
「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密的行為，禁止外國的政治性組織或團體在香港特別行政區進行政治活動，禁止香港特別行政區的政治性組織或團體與外國的政治性組織或團體建立聯繫。」

2003年草案
2002年，北京要求香港政府幫廿三條立法。2002年到2004年期間，香港政府打算提出《國家安全條例草案》，訂立叛國、分裂國家、煽動叛亂、顛覆國家、竊取國家機密等等刑事罪名；泛民主派批評條文拑制言論同結社自由，以言入罪。好多專家學者指出「二十三條立法」事宜，中國中央人民政府插手香港事務，不利於一國兩制，損害香港以及中國民主制度嘅實踐。
草案激起市民強烈反彈，以至2003年嘅七一遊行有五十萬人。7月9號政府提交立法會恢復二讀辯論前夕，行政會議成員田北俊劈炮，香港政府最尾暫時收返，暫停立法，之後廿年冇再提交。

2020年全國性法例
梁振英、林鄭月娥做香港特首任內，中國中央政府不時向香港政界施壓，要爲廿三條立法。到咗2020年，經過反修例運動之後，全國人大決定直接用《基本法》附件三嘅中央政府預留權力，兜過香港立法會，用「全國性法律」機制頒佈《中華人民共和國香港特別行政區維護國家安全法》。

2024年草案
隨住《香港國安法》將香港嘅泛民主派反對聲音壓制住，時任行政長官李家超認為係合適時機重啟廿三條立法，喺2024年1月啟動相關工作，又透露會設立「反駁隊」去反駁被當局認為係「抹黑」或者「惡意攻擊」嘅資訊。
《維護國家安全條例》嘅草案內容喺2024年3月8號正式刊憲公布，同埋喺當日亦正式喺立法會入面進行首讀同審。同月19號，《維護國安條例草案》二讀、三讀同日通過。2024年3月23號，《維護國安條例草案》刊憲生效。
香港培正中學

香港培正中學係香港一中學，喺九龍何文田培正道。學校由1958年起隸屬香港浸信會聯會（中文：香港浸信會聯會）。校色紅、藍。現任校監係何建宗教授，校長係何力高先生。
1889年，廣州浸信會嘅教友喺廣州辦書塾『培正書院』，係香港培正中學嘅雛型。1933年喺九龍何文田創辦香港分校。1935年9月開初中一。1938年正式開初中部。1940年又開埋高中部。1941年太平洋戰爭爆發，培正停辦，到1945年香港重光先至借用九龍塘學校嘅校舍復課，第二年英軍發還何文田校舍，就搬返去上堂。

校訓
至善至正
『我所命爾之言，當聽而守之，致行爾 神耶和華所視為善為正者，而享福祉，爰及子孫，歷世靡暨。』（申命記 12 章 28 節）
『耶和華乃善乃正，故以道示罪人兮。』（詩篇 25 篇 8 節）
香港培英中學

香港培英中學（英文：Pui Ying Secondary School）係香港一間津貼文法中學，喺香港島薄扶林華富道55號，喺1937年創立，1991年搬到現址。
香港城市大學秋祭

香港城市大學秋祭（簡稱城大秋祭）係香港首個由大學搞嘅同人誌即賣會，由香港城市大學學生會屬會動漫畫同人誌主力去搞，每年都有唔同主題。除咗2000年第一屆夏祭外，每一屆城大秋祭都係喺十月搞。
香港基本法

《香港基本法》，全名《中華人民共和國香港特別行政區基本法》，係香港特別行政區嘅憲制性文件，自1997年7月1號起，取代咗殖民地時期《英皇制誥》及《皇室訓令》嘅地位，確認咗特區政府嘅組成辦法、權力同責任、同中央政府嘅關係等。
1984年12月19號，中華人民共和國政府同英國政府經過多年談判後，簽署咗《中英聯合聲明》，解決咗香港主權問題。其中《聲明》第三段第12條表明，中華人民共和國將以《基本法》確立香港為特別行政區，重按照一國兩制方針，保持主權移交前嘅資本主義制度，維持50年唔變。中國大陸所施行嘅社會主義制度等將唔會伸延到香港，香港特區政府會維持高度自治。
《基本法》嘅權力來源備受爭議。大部分中國大陸法律學者認為《基本法》純粹係本國法律嘅一部分；而另一啲香港法律學者就認為權力嚟自兩國共同簽署嘅《中英聯合聲明》。呢種爭議涉及中華人民共和國政府對修改《基本法》嘅法理依據，以及香港法院對挑戰《基本法》嘅權能同範圍。

起草過程
《香港基本法》由基本法起草委員會負責寫草稿，成員包括香港同中國大陸人士。1985年成立嘅基本法諮詢委員會，成員全部係香港人士，佢哋負責喺香港徵詢公眾對《基本法》草案嘅意見。1988年4月，基本法起草委員會公佈首份草案。1989年2月公佈第二份草案，諮詢工作喺1989年10月結束。1990年4月4號，全國人民代表大會三次會議通過，當時嘅中國國家主席楊尚昆簽署主席令，正式頒布《香港基本法》。
基本法起草委員會部分成員喺1989年六四事件發生後，因公開發表支持學生言論，而被中華人民共和國政府撤銷職務。

一般奉行原則
第1條：香港特別行政區係中華人民共和國不可分離嘅部分。
第2條：香港特別行政區實行高度自治，享有行政管理權、立法權、獨立嘅司法權同終審權。
第3條：香港特別行政區嘅行政機關同立法機關由香港永久性居民組成。
第5條：香港特別行政區不實行社會主義制度同政策，保持原有的資本主義制度和生活方式，五十年不變。
第6條：香港特別行政區依法保護私有財產權。
第8條：香港原有法律，即普通法、衡平法、條例、附屬立法同習慣法，除互相抵觸或經香港特別行政區嘅立法機關作出修改者外，予以保留。
第18條：全國性法律除列於附件三者外，唔喺香港特別行政區實施。任何列於附件三嘅法律，限於有關國防、外交同佢唔屬於香港特別行政區管理範圍嘅法律。凡列於附件三嘅法律，由香港特別行政區喺當地公佈或立法實施。全國人民代表大會常務委員會決定宣布戰爭狀態或因為香港特別行政區內發生香港特別行政區政府唔能夠控制嘅危及國家統一或安全嘅動亂而決定香港特別行政區進入緊急狀態，中央人民政府可以發布命令將有關全國性法律喺香港特別行政區實施。
第25至26條：香港居民喺法律面前一律平等。香港特別行政區永久性居民依法享有選舉權同被選舉權。
第27條：香港居民享有言論、新聞、出版嘅自由，結社、集會、遊行、示威自由以及組織同參加工會、罷工嘅權利同自由。
第28條：香港居民嘅人身自由唔受侵犯。
第30至37條：香港居民享有通訊、遷徙、信仰、宗教同婚姻自由。
第39條：《公民權利同政治權利國際公約》、《經濟、社會同文化權利嘅國際公約》同國際勞工公約適用於香港嘅有關規定繼續有效，通過香港特別行政區嘅法律予以實施。
第45條：香港特別行政區行政長官喺當地通過選舉或協商產生，由中央人民政府任命。行政長官嘅產生辦法根據香港特別行政區嘅實際情況同循序漸進嘅原則而規定，最終達至由一個有廣泛代表性嘅提名委員會按民主程序提名後普選產生嘅目標。

基本法嘅解釋權
根據《基本法》第158條，《基本法》嘅最終解釋權屬於全國人民代表大會常務委員會（簡稱「全國人大常委會」），但亦規定香港法院可就《基本法》內有關香港自治範圍嘅事務解釋《基本法》。條文本身話，遇有條文有爭議嘅地方，終審法院應向人大常委會要求解釋。不過，自從1999年居港權事件起，特區政府直接向國務院提交咗報告，請求人大釋法。呢次因為繞過咗法院，而引起香港社會嘅爭議；而且因為喺普通法制度中，解釋法律係法院獨有嘅權力，噉做被批評為特區政府以行政干預司法，破壞香港嘅司法獨立。此外，由於《基本法》同時亦係中國全國性法律，人大常委會都有權無須香港方面嘅請求而自行解釋。
至今，香港政府請求全國人大常委會解釋《基本法》兩次，人大常委會自行釋法一次：
1999年：港人內地所生子女居港權問題
2004年：2007/08年行政長官及立法會產生辦法問題（人大常委會自行釋法）
2005年：行政長官呈辭後繼任人任期問題

爭議同問題
以下簡述自《香港基本法》生效以來，引起大規模社會討論嘅問題：
居港權問題：1999年，香港政府請全國人民代表大會常務委員會解釋《基本法》第22及第24條。政府聲稱噉係要避免超過100萬名中國大陸居民湧入香港。呢次係香港首次向人大請求釋法，事件引來關於香港司法獨立嘅關注。
第二十三條：《基本法》第23條訂明「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密嘅行為」。2002年至03年間，香港政府嘗試通過相關法律。根據當時提出嘅草案，警方將被賦予極大權力，包括無須向法庭申請搜查令，即可強行進入「懷疑恐怖份子」住宅搜查。引來香港社會極大反響，導致咗2003年大規模嘅七一遊行。其後，政府宣佈擱置草案，時任保安局局長葉劉淑儀以個人理由辭職。
普選問題：經過23條事件之後，以香港民主派為首嘅各界社會人士開始爭取普選2007年度行政長官同2008年度立法會所有議席。《基本法》第45及第67條字面上雖然重未有禁止呢種可能，但親政制、親北京政黨及人士就認為呢個唔符合條文中「實際情況」及「循序漸進」兩項原則。最後，全國人大喺2004年4月26號進行咗釋法，正式排除2007/08進行普選嘅可能性。
削減公務員工資：根據《基本法》第100條，香港公務員「年資予以保留，薪金、津貼、福利待遇同服務條件唔低於原來嘅標準」。同時，第107條則訂明「香港特別行政區嘅財政預算以量入為出為原則，力求收支平衡，避免赤字」。面對1997年以後嘅經濟衰退，加上香港財政陷入赤字，香港政府削減咗公務員嘅薪金，引來公務員團體嘅爭議。
行政長官任期：首任行政長官董建華喺2005年3月10號請辭後，下任行政長官嘅任期成為問題。法律界及泛民主派認為，根據《基本法》第46條，新任行政長官任期應該係5年。不過，香港政府、親北京人士及政黨就認為，繼任人應該係完成前任行政長官嘅餘下任期。2005年4月6號，香港特區政府向全國人大請求釋法。4月27號，全國人大宣佈根據《基本法》附件一，行政長官如果喺2007年前辭職，繼任人應當完成前任行政長官嘅任期，之後再次進行選舉。反對釋法嘅人認為人大常委違反《基本法》、侵犯香港司法獨立、破壞一國兩制精神。
引渡罪犯：《基本法》第95條賦予香港同中國大陸司法機關「通過協商，依法進行司法方面嘅聯繫同相互提供協助」，不過喺兩地司法制度差異之下，兩地未有正式犯人引渡辦法。《中華人民共同國刑法》適唔適用於香港居民，香港法院係否對跨境刑事罪行有審判權，香港居民喺香港犯罪後逃往中國大陸、香港法院係唔係擁有司法管轄權，以上問題都引來中港兩地法律界以及律政司嘅討論。根據現時慣例，香港居民喺香港犯罪後，如果喺中國大陸被截獲，香港會嘗試引渡疑犯回港審訊。中國大陸居民喺香港犯罪後逃返中國大陸嘅話，就會喺中國大陸進行審訊。